Robert Loggia

Salvatore «Robert» Loggia (1930–2015) var en amerikansk skuespiller.

Han medvirket i over 230 film- og TV-produksjoner.

Loggia hadde italiensk opphav og vokste opp i bydelen Staten Island i New York. Han utdannet seg som journalist i 1951. I løpet av 1950-årene styrte han inn mot en skuespillerkarriere. Han filmdebuterte i 1956 i Somebody Up There Likes Me, hvor han hadde en liten birolle. Fra 1958 til 1960 hadde ha en rolle tv-serien Disneyland. Han har etter det gjort seg bemerket som gjestespiller i TV-serier som Columbo, Starsky and Hutch, Charlie's Angels, The Rockford Files, Magnum, P.I., Frasier, Dharma & Greg, The Sopranos og Oliver Stones Wild Palms.

Han huskes fra filmer som Scarface (1983), Prizzis ære (1985), Kniven er eneste vitne (1985), Over the Top (1986), Big (1988) og Independence Day (1996).

Han spilte også teater, og scenedebuterte på Broadway i stykket The Man with the Golden Arm i 1955.

Han mottok en Saturn Award for rollen han gjorde i filmkomedien Big (1988).

Loggia fikk Alzheimers i 2010, og døde av dette i 2015.

 Priser og nominasjoner 
 År Pris Kategori Nominert arbeid Resultat Ref 1985 Academy Awards (Oscar) Beste mannlige birolle Jagged Edge   1988 Saturn Awards Beste mannlige birolle Big   1990 Primetime Emmy Award Beste mannlige hovedrolle i en dramaserie Mancuso, F.B.I.   2001 Primetime Emmy Award Beste mannlige gjesterolle i en komedieserie Malcolm in the Middle  

 Referanser 

 Eksterne lenker 


Kategori:Personer fra New York City
Kategori:Skuespillere fra USA
Kategori:Personer fra USA av italiensk opphav
Kategori:Skuespillere innen dataspill